Tá foghlaim indíreach in go leor de na drámaí maidir le baill de phobail atá imeallaithe ar bhealaí éagsúla sa tsochaí, mar atá an Lucht Siúil agus daoine a fhaigheann an dól, tríd an léiriú a dhéantar orthu. Minic go leor is léiriú simplí atá ann gan castacht an cháis a thaispeáint. Tá ceachtanna láidre faoi bhagairtí an tsaoil, go háirithe an t-alcól, ann chomh maith, mar a bhí ann i ndrámaí na hAthbheochana.